stanford-oval/wikipedia huggingface dataset:
עיטור הגבורה
עיצוב העיטור

העיטור עוצב על ידי האמן חתן פרס ישראל דן ריזינגר, וצורתו מגן דוד שאת חזיתו מעטרים חרב וענף עץ זית. גב העיטור חלק. העיטור צמוד לסרט בצבע צהוב, ומוטבע על ידי החברה הממשלתית למדליות ולמטבעות. משקלו 25 גרם כסף בטוהר 935. האבזם מצופה בכרום. הצבע הצהוב נבחר לעיטור בעקבות הטלאי הצהוב שהוצמד ליהודים באירופה במהלך השואה. בראש הוועדה שהמליצה על עיצובם של עיטורי צה"ל עמד האלוף אפרים בן ארצי, אשר נימק את בחירת הצבע לעיטור באומרו כי:
בחירת הרקע הצהוב לעיטור הגבוה ביותר בא כמשקל שכנגד לניסיון להטיל קלון בצבע זה על יהודים מאז המאה השביעית והרצל חוזה המדינה כתב כי אות הגבורה היהודי צריך לשאת את הצבע הצהוב.
זכויות המעוטרים

המעוטרים בעיטור הגבורה זכאים:
להלוויה צבאית וקבורה בבית קברות צבאי
לפטור מתשלום דמי הסכמה למינהל מקרקעי ישראל בהעברת נכסים שבבעלות המנהל
להזמנה להשתתפות באירועים ממלכתיים[דרוש מקור]
הלוחמים שהוענק להם עיטור הגבורה > מלחמת העצמאות

| שם | דרגה | יחידה/חיל | תאריך | מבצע/קרב, מקום | תיאור המעשה | באתר "בעוז רוחם" | הערות |
| --- | --- | --- | --- | --- | --- | --- | --- |
| אברהם אביגדורוב | טוראי | חטיבת יפתח, פלמ"ח | 17 במרץ 1948 | תקיפת שיירת הנשק הערבית בקריית מוצקין, קריית מוצקין, על דרך עכו-חיפה | במהלך תקיפת שיירת נשק ערבית הוציא מכלל פעולה שני מקלעי ברן | עיטור הגבורה שהוענק לאברהם אביגדורוב | נפצע אנושות במהלך הקרב אך שרד |
| יוחאי בן-נון | רב-חובל | חיל הים | 22 באוקטובר 1948 | תקיפת אוניית הדגל של הצי המצרי, האמיר פארוק, הים התיכון, מול חופי עזה | במהלך תקיפת אוניות אויב המשיך בהתקפה למרות אש כבדה ותקלות בסירת הנפץ אותה ניהג, עד להטבעת אוניית האויב | עיטור הגבורה שהוענק ליוחאי בן-נון | לימים אלוף, מפקד חיל הים הישראלי בשנים 1960–1966 |
| אמיל בריג | סמל | חטיבת גולני, חי"ש | 14 במאי 1948 | הקרב על קיבוץ גשר, גשרי הירדן, ליד נהריים, בסמוך לאתר הקודם של קיבוץ גשר | תחת אש כבדה הצליח לפוצץ גשר בדרך לקיבוץ, ובכך למנוע מחיל המשלוח העיראקי לחצות את הירדן | עיטור הגבורה שהוענק לאמיל בריג |  |
| סימן-טוב גנה | טוראי | גדוד 89, חטיבה 8 | 9 בנובמבר 1948 | מבצע שמונה, ההתקפה השמינית על משטרת עיראק סווידאן | אף על פי שנפצע קשה בשתי רגליו מפגז נ"ט שפגע בזחל"ם שבו נהג במהלך קרב, המשיך להילחם, חיפה על נסיגת חבריו וטיפל בפצועים שהיו עמו בזחל"ם | עיטור הגבורה שהוענק לסימן-טוב גנה |  |
| זרובבל הורוביץ | מפקד כיתה (הועלה לסגן) | הגדוד השישי, חטיבת הראל, פלמ"ח | 27 במרץ 1948 | שיירת נבי דניאל, ליד בריכות שלמה, בדרך בין בית לחם לגוש עציון | לאחר שהמשוריין שבו היה נתקע בהתקפה ערבית על השיירה, חיפה על נסיגת חבריו ולאחר מכן נותר עם הפצועים עד שלא הייתה תקווה, ואז פוצץ על עצמו ועל הפצועים את המשוריין | עיטור הגבורה שהוענק לזרובבל הורוביץ |  |
| צבי זיבל | פקד טיס (סגן) | חיל האוויר הישראלי | 25 ביוני 1948 | התקפה על בן שמן | הנחית את מטוסו, שהוביל אספקה לקיבוץ הנצור, תחת אש כבדה. כדי שיוכל להמריא הסיע טרקטור עמוס בשקי חול, תחת אש כבדה, כדי שישמש מחסה למטוסו, ואז המריא | עיטור הגבורה שהוענק לצבי זיבל | נהרג מאוחר יותר, בקרב על עוג'ה אל-חפיר |
| בן ציון לייטנר | טוראי ראשון | חטיבת גבעתי | 19 באוקטובר 1948 | הניסיון הששי לכבוש את משטרת עיראק סווידאן | הסתער לבדו על בונקר מצרי וחיסל את יושביו | עיטור הגבורה שהוענק לבן ציון לייטנר |  |
| עמנואל לנדאו | טוראי | חטיבת יפתח, פלמ"ח | 17 במרץ 1948 | תקיפת שיירת הנשק הערבית בקריית מוצקין, קריית מוצקין, על דרך עכו-חיפה | הסתער על מכונית נשק ערבית במטרה להשתלט עליה. נהרג בהתפוצצות המשאית | עיטור הגבורה שהוענק לעמנואל לנדאו |  |
| אריה עצמוני | רב-סמל | גדוד 12, חטיבת גולני | 4 בינואר 1949 | מבצע חורב, משלט בית הקברות, רפיח | תחת אש כבדה הזיז רכב שחסם את שדה הראיה של כוחות צה"ל, ואיפשר להם לירות על האויב | עיטור הגבורה שהוענק לאריה עצמוני |  |
| יזהר ערמוני | טוראי | הגדוד השלישי, חטיבת יפתח | 20 באפריל 1948 | ההתקפה השנייה על נבי יושע | לאחר כישלון ההתקפה חיפה על נסיגת חבריו, עד שנהרג | עיטור הגבורה שהוענק ליזהר ערמוני |  |
| רון פלר | סמל | חטיבת גבעתי | 19 ביולי 1948 | מבצע מוות לפולש, כרתיה | השמיד טנק אויב תחת אש כבדה | עיטור הגבורה שהוענק לרון פלר |  |
| יאיר רחלי | טוראי | הגדוד הראשון, חטיבת יפתח | 19 בינואר 1948 | פעולת תגמול בשפרעם | שיתק עמדת אויב ברימון יד | עיטור הגבורה שהוענק ליאיר רחלי | היחיד שעדיין בחיים ממלחמת העצמאות נכון למרץ 2024 |
הלוחמים שהוענק להם עיטור הגבורה > פעולות התגמול

| שם | דרגה | יחידה/חיל | תאריך | מבצע/קרב, מקום | תיאור המעשה | באתר "בעוז רוחם" | הערות |
| --- | --- | --- | --- | --- | --- | --- | --- |
| יעקב מזרחי | טוראי | גדוד 890, חטיבת הצנחנים | 28 באוקטובר 1955 | מבצע אגד, כונתילה | הסתער לבדו על קבוצת חיילי אויב | עיטור הגבורה שהוענק ליעקב מזרחי | נפצע אנושות בקרב ומת מפצעיו |
| פנחס נוי | סגן | גדוד 88, חטיבת הצנחנים | 10 באוקטובר 1956 | מבצע שומרון, קלקיליה | הסתער לבדו על עמדת אויב | עיטור הגבורה שהוענק לפנחס נוי |  |
| צבי עופר | רב-סרן | פלס"ר גולני, חטיבת גולני | 16 - 17 במרץ 1962 | מבצע סנונית, נוקייב | הוביל את הכוח בהסתערות על מוצב, החליף מפקדים שנפגעו ולחם בראש חייליו | עיטור הגבורה שהוענק לצבי עופר | נהרג במרדף בוואדי קלט ב-20 בדצמבר 1968 |
הלוחמים שהוענק להם עיטור הגבורה > מלחמת סיני

| שם | דרגה | יחידה/חיל | תאריך | מבצע/קרב, מקום | תיאור המעשה | באתר "בעוז רוחם" | הערות |
| --- | --- | --- | --- | --- | --- | --- | --- |
| עוזי בר-צור | רב-טוראי | חטיבה 27 | 31 באוקטובר 1956 | מוצבי רפיח | חילץ פצועים תחת אש | עיטור הגבורה שהוענק לעוזי בר-צור |  |
| דן זיו | סגן משנה | גדוד 890, חטיבת הצנחנים | 1 בנובמבר 1956 | קרב המיתלה, מעבר המיתלה | חילץ פצועים תחת אש | עיטור הגבורה שהוענק לדן זיו |  |
| שלמה ניצני | סמל | גדוד 890, חטיבת הצנחנים | 1 בנובמבר 1956 | קרב המיתלה, מעבר המיתלה | חילץ פצועים תחת אש ושיתק עמדות אויב | עיטור הגבורה שהוענק לשלמה ניצני | עוטר גם בעיטור המופת במלחמת יום הכיפורים |
| יהודה קן-דרור | טוראי | גדוד 890, חטיבת הצנחנים | 1 בנובמבר 1956 | קרב המיתלה, מעבר המיתלה | התנדב לנהוג בג'יפ פתוח כדי למשוך את אש האויב | עיטור הגבורה שהוענק ליהודה קן-דרור | נפצע קשה מאוד בפעולה זו ומת מפצעיו לאחר כחודשיים |
הלוחמים שהוענק להם עיטור הגבורה > מלחמת ששת הימים

| שם | דרגה | יחידה/חיל | תאריך | מבצע/קרב, מקום | תיאור המעשה | באתר "בעוז רוחם" | הערות |
| --- | --- | --- | --- | --- | --- | --- | --- |
| נתנאל גולן | סגן | גדוד 129, חטיבה 8 | 9 ביוני 1967 | הקרב על קלע וזעורה, רמת הגולן | נטל את הפיקוד על הגדוד לאחר שהמג"ד ומחליפו נהרגו, הוביל את הגדוד גם לאחר שנפצע וגם לאחר פגיעה בטנקים שלו | עיטור הגבורה שהוענק לנתנאל גולן | לימים תת-אלוף, מפקד אוגדה 36 |
| משה דרימר | טוראי | גדוד 12, חטיבת גולני | 9 ביוני 1967 | קרב תל פאחר | חיפה על חבריו מזחל"ם בוער עד שנשרף למוות | עיטור הגבורה שהוענק למשה דרימר |  |
| דניאל ורדון | סרן | סיירת חטיבת הנגב | 7 ביוני 1967 | אל עריש | התנדב לחלץ פצועים פעם אחר פעם, עד שנהרג | עיטור הגבורה שהוענק לדניאל ורדון | בנוסף לעיטור הגבורה עוטר לפני כן פעמיים בצל"ש אלוף וזכה באות מצטיין הנשיא |
| אורי וייסלר | סגן | סיירת חטיבה 27 | 5 ביוני 1967 | רפיח | חזר לזחל"ם הפגוע וממנו ירה על עמדות האויב וחיפה על חבריו | עיטור הגבורה שהוענק לאורי וייסלר | נהרג זמן קצר לאחר המלחמה בתקריות ראס אל-עיש |
| שאול ורדי | סמל | גדוד 129, חטיבה 8 | 9 ביוני 1967 | הקרב על קלע וזעורה, רמת הגולן | למרות פציעה המשיך להילחם, הדף כוחות אויב וחילץ פצועים | עיטור הגבורה שהוענק לשאול ורדי |  |
| משה טל | סגן | גדוד 202, חטיבת הצנחנים | 5 ביוני 1967 | פאתי עזה | אף על פי שנפצע המשיך להוביל את הלחימה בעמידה זקופה, ארגן פינוי פצועים ושימש דוגמה לחיילים. נפטר מפצעיו לאחר הקרב | עיטור הגבורה שהוענק למשה טל |  |
| יוסף לפר | סמל | גדוד 46, חטיבה 401 | 5 ביוני 1967 | חן יונס | לאחר שהטנק שלו עלה על מוקש והצוות נטש, נשאר לבדו בטנק ולחם במשך שמונה שעות באויב, למרות פציעתו | עיטור הגבורה שהוענק ליוסף לפר | זכה למכתב הערכה מאלוף פיקוד המרכז ב-1976 לאחר היתקלות עם מחבלים |
| איתן נאוה | טוראי | גדוד 66, חטיבה 55 | הלילה שבין 6 ל-7 ביוני 1967 | הקרב על גבעת התחמושת | חיפה על חבריו שלחמו בתעלות הקשר כשהוא חשוף לאש האויב, עד שנהרג | עיטור הגבורה שהוענק לאיתן נאוה | סיפורו הונצח בשיר גבעת התחמושת |
| בני ענבר | סמל ראשון | גדוד 79, חטיבה 14 | 5 - 6 ביוני 1967 | מוצבי רפיח (5 ביוני), אל עריש (6 ביוני) | לחם בגבורה והשמיד 5 טנקים כבדים ועוד טנקים ותותחי נ"ט, וסירב להתפנות לאחר פציעה. נהרג ביום השני למלחמה | עיטור הגבורה שהוענק לבני ענבר |  |
| מרדכי פרידמן | סגן | גדוד 28, חטיבה 55 | 6 ביוני 1967 | הקרב על ירושלים, דרך שכם | במהלך קרב מול עמדת אויב מבוצרת היטב חילץ פצוע והרוג, ואחר כך הסתער עליה שוב. נהרג במהלך הסתערות זו | עיטור הגבורה שהוענק למרדכי פרידמן |  |
| גד רפן | סגן | גדוד 39, חטיבה 45 | 6 ביוני 1967 | קרב עמק דותן | אף על פי שנפצע קשה ארגן את הפצועים שנפגעו בקרב להגנה, ופיקד עליהם עד להגעת חילוץ לאחר שעות רבות | עיטור הגבורה שהוענק לגד רפן |  |
| דוד שירזי | טוראי | גדוד 12, חטיבת גולני | 9 ביוני 1967 | קרב תל פאחר | בעת הפריצה למוצב האויב נשכב על הגדר ואיפשר לחבריו לדרוך עליו ולהיכנס למוצב. נלחם בגבורה עד שנהרג | עיטור הגבורה שהוענק לדוד שירזי |  |
הלוחמים שהוענק להם עיטור הגבורה > מלחמת ההתשה

| שם | דרגה | יחידה/חיל | תאריך | מבצע/קרב, מקום | קרב | תיאור המעשה | הערות |
| --- | --- | --- | --- | --- | --- | --- | --- |
| עמי אילון | סגן | שייטת 13, חיל הים | 19 - 20 ביולי 1969 | הפשיטה על האי גרין, תעלת סואץ | לחם בגבורה מול האויב אף על פי שנפצע כמה פעמים | עיטור הגבורה שהוענק לעמי אילון | לימים אלוף, מפקד חיל הים הישראלי, ראש השב"כ, שר בלי תיק במשרד ראש הממשלה בממשלה ה-31 |
הלוחמים שהוענק להם עיטור הגבורה > מלחמת יום הכיפורים

| שם | דרגה | יחידה/חיל | תאריך | מבצע/קרב, מקום | תיאור המעשה | באתר "בעוז רוחם" | הערות |
| --- | --- | --- | --- | --- | --- | --- | --- |
| עודד אמיר | סרן | שייטת 13, חיל הים | הלילה שבין 16 ל-17 באוקטובר 1973 | מבצע ליידי בנמל פורט סעיד | פיקד על חוליה שחדרה לנמל פורט סעיד. החוליה הטביעה שלושה כלי שיט, אך לא שבה לנקודת האיסוף | עיטור הגבורה שהוענק לעודד אמיר | חלל צה"ל שמקום קבורתו לא נודע |
| גדעון גלעדי | רב-סרן | גדוד 407, חטיבה 14 | הלילה שבין 15 - 16 באוקטובר 1973 | קרב החווה הסינית, ציר "טרטור" - "לקסיקון" | לחם לפתיחת הציר כדי לאפשר את תנועת הכוחות לקראת מבצע אבירי לב מול אש אויב כבדה, במשך שעות, עד שנהרג | עיטור הגבורה שהוענק לגדעון גלעדי |  |
| צבי גרינגולד | סרן | כוח צביקה, חטיבה 188 | 6 - 7 באוקטובר 1973 | ציר הנפט, בין מחנה נפח לחושנייה, רמת הגולן | לחם בראש כוח קטן מול כוח סורי גדול בהרבה, והצליח למנוע מהסורים להתקדם לכיוון נפח | עיטור הגבורה שהוענק לצבי גרינגולד |  |
| משה לוי | סמל | גדוד 128, חטיבת יפתח | 15 באוקטובר 1973 | בין בלוזה למוצב בודפשט, צפון סיני | למרות פציעה קשה הסתער על עמדת האויב | עיטור הגבורה שהוענק למשה לוי |  |
| יובל נריה | סרן | גדוד 79, חטיבה 14 | 6 - 18 באוקטובר 1973 | קנטרה, גשר פירדאן (חלק ממתקפת הנגד של 8 באוקטובר), קרב החווה הסינית | לחם בשורה של קרבות קשים, ואף על פי שהטנקים שעליהם פיקד נפגעו והיחידות שבהן לחם נפגעו המשיך ליזום ולפקד, עד שנפצע קשה | עיטור הגבורה שהוענק ליובל נריה |  |
| שלמה ערמן | סגן משנה | גדוד 9, חטיבה 14 | 6 - 8 באוקטובר 1973 | מעוז אורקל, צפון תעלת סואץ | לאחר שמפקד המעוז נפצע קשה נטל את הפיקוד על המוצב וניהל את הלחימה. הוביל את היחלצות אנשי המעוז עד לחבירה לכוחות צה"ל. נהרג מירי דו-צדדי | עיטור הגבורה שהוענק לשלמה ערמן |  |
| אסא קדמוני | רב-סרן | גדוד 71, חטיבה 247 | 17 באוקטובר 1973 | קרב סרפאום, הגדה המערבית של תעלת סואץ | לחם לבדו מול כוח מצרי במשך כ-4 שעות, והגן על חבריו עד שחולצו | עיטור הגבורה שהוענק לאסא קדמוני |  |
| אביגדור קהלני | סגן-אלוף | גדוד 77, חטיבה 7 | 9 באוקטובר 1973 | קרב עמק הבכא, בין קוניטרה לבוקעאתא, צפון רמת הגולן | פיקד על גדוד שהדף התקפה סורית כבדה, הצליח להוביל את הכוח למרות הלחץ הסורי הגדול עד להדיפת ההתקפה | עיטור הגבורה שהוענק לאביגדור קהלני | במלחמת ששת הימים עוטר בעיטור המופת. לימים תת-אלוף, השר לביטחון פנים בממשלת ישראל העשרים ושבע |
לקריאה נוספת

זאב לכיש, "כיצד נבחרו הגיבורים?", בתוך: ניר מן (עורך), עלי זית וחרב: 70 למדינה, כרך י"ח, בן-שמן: מודן, משרד הביטחון והמרכז לחקר כוח המגן מייסודו של ישראל גלילי, 2018, עמ' 173–220.
הערות שוליים

↑  סעיף 3 לחוק העיטורים בצבא הגנה לישראל, תש"ל-1970
↑  סעיף 20 לחוק העיטורים בצבא הגנה לישראל.
↑  סעיפים 3, 4 ו-5.
↑  מחקר הגבורה - דו"ח התקדמות מחקר הצל"שים והעיטורים, יולי 2015, באתר הגבורה
↑  חוק בתי קברות צבאיים, תש"י-1950, סעיף 4ז: סעיף 4 יחול, בשינויים המחויבים, גם על אחד מאלה: (1) בעל עיטור הגבורה לפי חוק העיטורים בצבא הגנה לישראל, התש"ל-1970. סעיף זה נוסף במסגרת תיקון 4 לחוק תשע"ה-2014
↑  החלטה בדבר שיעור חלקו של מינהל מקרקעי ישראל בעליית ערך הקרקע בעת העברת זכות חכירה לפי חוק מינהל מקרקעי ישראל, התש"ך 1960 (החלטה 534 של מועצת מקרקעי ישראל ב-29 ביוני 1992) תוספת שנייה (סעיפים 23 ו-24): סעיף 3.ב.1.
↑  דרגה שהייתה נהוגה בחיל הים עד 1951, והייתה בין דרגת רב-סרן לסגן-אלוף.
↑  דרגה שהייתה מקובלת בהגנה.
↑  דרגה שהייתה נהוגה בחיל האוויר עד 1951, והקבילה לדרגת סגן.
| מעוטרי עיטור הגבורה  |
| --- | --- | --- |
| מלחמת העצמאות (אות גיבור ישראל) | אברהם אביגדורוב • יוחאי בן-נון • אמיל בריג • סימן-טוב גנה • זרובבל הורביץ • צבי זיבל • בן ציון ליטנר • עמנואל לנדאו • אריה עצמוני • יזהר ערמוני • רון פלר • יאיר רחלי |  |
| פעולות התגמול | יעקב מזרחי • פנחס נוי • צבי עופר |  |
| מלחמת סיני | עוזי בר-צור • דן זיו • שלמה ניצני • יהודה קן-דרור |  |
| מלחמת ששת הימים | נתי גולן • משה דרימר • דניאל ורדון • אורי וייסלר • שאול ורדי • משה טל • יוסף לפר • איתן נאוה • בני ענבר • מרדכי פרידמן • גד רפן • דוד שירזי |  |
| מלחמת ההתשה | עמי אילון |  |
| מלחמת יום הכיפורים | עודד אמיר • גדעון גלעדי • צביקה גרינגולד • משה לוי • יובל נריה • שלמה ערמן • אסא קדמוני • אביגדור קהלני |  |
| אותות ועיטורים ישראליים |
| --- | --- | --- |
| עיטורי צה"ל | עיטור הגבורה • עיטור העוז • עיטור המופת • ציון לשבח • אות הערכה מטעם הרמטכ"ל • אות מצטיין הרמטכ"ל • אות מצטיין הנשיא • מצטיין שר הביטחון • אותות הערכה והוקרה  של חיל האוויר |  |
| עיטורי המשטרה, השב"ס וכבאות והצלה | עיטור הגבורה • עיטור האומץ • עיטור המופת • עיטור השירות • עיטור ההתנדבות |  |
| אותות מערכה | מלחמת הקוממיות • מלחמת סיני • מלחמת ששת הימים • מלחמת ההתשה • מלחמת יום הכיפורים • מערכת שלום הגליל • המערכה ברצועת הביטחון • מלחמת לבנון השנייה • מערכת צוק איתן |  |
| אותות שירות | אות השומר • אות ניל"י • אות ההגנה • אות האצ"ל • אות הלח"י • עיטור אסורי שלטון המנדט  עיטור לוחמי המדינה • אות ההתנדבות • אות הלוחם בנאצים • אות המשמר |  |
| אחר | אות השירות המבצעי • פרס ביטחון ישראל • אות הוקרה מטעם האלוף • אות השירות בישראל • אות המעפיל • נס הקוממיות • אות קטמון (בוטל) |  |
| ראו גם | סיכות צה"ל • ועדת השרים לענייני סמלים וטקסים |  |
תצפיות הכטב"מים הבלתי מזוהים בצפון-מזרח ארצות הברית (2024)

"כטב"מים" מסתוריים שצולמו בניו ג'רזי ב-8 בדצמבר 2024
תצפיות הכטב"מים הבלתי מזוהים בצפון-מזרח ארצות הברית החלו באמצע נובמבר 2024, כאשר החלו להתקבל דיווחים רבים על כטב"מים גדולים בלתי מזוהים במספר מחוזות בניו ג'רזי. בהמשך החלו להתקבל גם דיווחים רבים על תצפיות של כטב"מים בלתי מזוהים בניו יורק, בפנסילבניה ובמדינות סמוכות אחרות. התצפיות הרבות עוררו עניין רב וכמו גם חששות רבים בקרב תושבי אזור צפון-מזרח ארצות הברית.
התצפיות התרחשו בעיקר בשעות הלילה, ולעיתים רבות נצפו קבוצות של כטב"מים אשר תוארו כגדולים. העובדה שרבים מאותם הכטבמ"ים נצפו בקרבת אזורי מגורים ותשתיות חיוניות עוררה חששות בקרב תושבים רבים לגבי איומים פוטנציאליים לביטחון הציבור. בעוד שחלק מאותן התצפיות זוהו בהמשך ככלי טיס מאוישים או בלתי מאוישים חוקיים, מספר לא מבוטל של כטב"מים נותרו בלתי מוסברים, והדבר הוביל לספקולציות שונות.
בתגובה למספר ההולך וגדל של הדיווחים ה-FBI, המחלקה לביטחון המולדת וסוכנויות אכיפת החוק של מדינות שונות החלו לחקור את התצפיות השונות. משרד ההגנה האמריקני אישר בהמשך שפעילות של כטב"מים התקיימה גם במרחב האווירי אשר מעל לבסיסים צבאיים אמריקנים שונים. משרד ההגנה האמריקני הודה גם שהם אינם יודעים עדיין מי אחראי להפעלה של אותם הכטב"מים ומה מטרתם. המחלקה לביטחון המולדת הודתה בהמשך שחלק ניכר מהתצפיות היו של כטב"מים אמיתיים, ותצפיות אחרות היו של מטוסים או כוכבים שזוהו בטעות ככטב"מים. הפעילות המתמשכת של הכטב"מים גרמה בהמשך לשיבוש הפעילות בשדות תעופה אזרחיים ובשדות תעופה צבאיים שונים.
ב-16 בדצמבר 2024 הנשיא הנבחר דונלד טראמפ התייחס לתופעה בראיון לתקשורת בו הוא ציין שצבא ארצות הברית יודע בדיוק מי אחראי לאותם הכטב"מים אך בחר להסתיר את המידע הזה מהציבור "מסיבה כלשהי". בנוסף, הוא דחה את הרעיון שהכטב"מים הופעלו על ידי גורמים זרים עוינים, ובמקום זאת רמז ש"משהו מוזר" עשוי לעמוד מאחורי התופעה.
הערות שוליים

↑  Kelley, Tina (2024-12-08). "N.J. military base had 11 'confirmed' mystery drone sightings, Army says". NJ.com. ארכיון מ-2024-12-10. נבדק ב-2024-12-10.
↑  McDougall, AJ (11 בדצמבר 2024). "Mystery drone sightings expand to more N.J. counties. Here's what we know" (באנגלית). NJ.com. ארכיון מ-12 בדצמבר 2024. נבדק ב-11 בדצמבר 2024. {{cite news}}:  (עזרה)
↑  Maxfield, Jen (7 בדצמבר 2024). "FAA imposes flight restrictions as NJ drone mystery extends to Staten Island". NBC New York. ארכיון מ-7 בדצמבר 2024. נבדק ב-7 בדצמבר 2024. {{cite news}}:  (עזרה)
1 2  Watson, Eleanor (2024-12-13). "What do we know about mystery drones flying over New Jersey, New York and Pennsylvania? – CBS News". www.cbsnews.com (באנגלית אמריקאית). נבדק ב-2024-12-13.
↑  Shipkowski, Bruce (4 בדצמבר 2024). "FBI investigating reports of large drones flying in New Jersey, seeks public's help". AP News. {{cite news}}:  (עזרה)
↑  Pilkington, Ed (11 בדצמבר 2024). "Mysterious New Jersey drone sightings prompt call for 'state of emergency'". The Guardian. נבדק ב-11 בדצמבר 2024. {{cite news}}:  (עזרה)
↑  McFadden, Alyce (2024-12-11). "Are Those Drones Over New Jersey? Despite Sightings, U.S. Is Skeptical". The New York Times (באנגלית). ארכיון מ-12 בדצמבר 2024. נבדק ב-2024-12-13. {{cite news}}:  (עזרה)
↑  "Trump says US military should tell truth about drone sightings". Reuters. 16 בדצמבר 2024. ארכיון מ-16 בדצמבר 2024. נבדק ב-16 בדצמבר 2024. {{cite web}}:  (עזרה)
↑  Associated Press (2024-12-16). Trump says 'government knows what's happening' when asked about drones. נבדק ב-2024-12-18 – via YouTube.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תצפיות הכטב"מים הבלתי מזוהים בצפון-מזרח ארצות הברית (2024)".
Mother Mother

| --- | --- |
 
 מקום הקמה:  Quadra Island 
 מוקד פעילות:  קנדה ונקובר, קנדה
 תקופת הפעילות:  מ-2005
 סוגה:  אינדי רוק, רוק אלטרנטיבי
 חברת תקליטים:  Last Gang Records
 http://www.mothermothersite.com/
 פרופיל ב-IMDb
 חברים
 ראיין גולדמונד, עלי סיאדאת, מולי גולדמונד, ג'סמין פרקין, מייק יאנג
 חברים לשעבר
 ג'רמי פייג', דברה-ג'ין קרילמן, קנטון לוון
 
ריאן גולדמונד, סולן וגיטריסט, מייסד הלהקה
מולי גולדמונד, זמרת וקלידנית, ממייסדות הלהקה
ג'סמין פרקין, זמרת וקלידנית
Mother Mother (בתרגום לעברית: "אמא אמא") היא להקת אינדי רוק מקנדה, במקור מקוודרה איילנד, אך כיום פועלת בוונקובר, בריטיש קולומביה. הלהקה היא בת 5 חברים: ראיין גולדמונד - סולן וגיטרה, מולי גולדמונד - שירה וקלידים, ג'סמין פרקין - שירה וקלידים, ג'רמי פייג' - באס ועלי סיאדאת - תופים. הלהקה הוקמה ב-2005 כלהקת אינדי.
היסטוריה

הלהקה נוסדה ב-2005 במקור בשם Mother על ידי הזמר והגיסטריסט ראיין גולדמונד. ראיין פיתח את הסאונד של הלהקה, ומאוחר יותר גייס את אחותו מולי וחברה מהקולג', דברה-ג'ין קרילמן, שילוו אותו בשירה בשירים שכתב. השלישייה ניגנה מוזיקה אקוסטית עד שמאוחר יותר הצטרפו המתופף קנטון לוון והבסיסט ג'רמי פייג'.
מאוחר יותר שינתה הלהקה את השם ל-"Mother Mother" (תרגום לעברית: "אמא אמא"). כאשר נשאל על שינוי השם ענה גולדמונד: "ובכן, היינו חייבים לשנות את שמנו כיוון שיש אמהות אחרות בעולם, חוץ מדמויות אימהיות כלליות. במקום לשנות את השם לגמרי ולאבד את הזרם וההמשכיות שבנינו, רק הכפלנו אותו - פשוט כדי להישאר עם ההמשכיות."
ב-2006, בעקבות סדרת הופעות מוצלחת בטורונטו הוחתמה הלהקה על ידי Last Gang Records. ב-20 בפברואר 2007 הוציאה להקה מחדש את אלבום הבכורה שלה, הראשון תחת שם הלהקה החדש Mother Mother. שם האלבום שונה ל-"Touch Up" והוא כלל שני שירים חדשים, בנוסף לעטיפה חדשה ועריכה שונה מהמקורי.
ב-2008 הוציאה הלהקה את האלבום O My Heart שנכתב על ידי מייסד הלהקה ראיין גולדמונד. האלבום קיבל ביקורות חיוביות, ואחד משיריו אף הפך לסינגל השבוע ב-iTunes בשבוע של ה-8 באוקטובר 2008. הסינגל Body of Years זכה להצלחה רבה ברדיו הקנדי לרוק אלטרנטיבי וסלל את הדרך של הלהקה לפופולריות במוזיקת המיינסטרים. שיר הנושא של האלבום, O My Heart, הוא כבד ועצוב יותר ביחס לשאר שירי הלהקה ועוסק בכאב הלב שגורמת אהבה נכזבת. לשיר צולם וידאו קליפ בו ילד גותי מנסה לנשק ילדה מטופחת הגוזרת תמונות של דגים מתים (דג מת מופיע על עטיפת האלבום), לצד גזירי נייר בצורת חברי הלהקה, שמסתיים בכך שהילדה גוזרת את לבו של הילד.
ב-3 בדצמבר 2008 הודיעה הלהקה בבלוג שלה במייספייס שדברה-ג'ין קרילמן עזבה את הלהקה. ב-26 בינואר 2009 הודיעה הלהקה שהיא הוחלפה בידי הזמרת והקלידנית ג'סמין פרקין.
במרץ 2011 יצא לאור אלבומה השלישי של הלהקה, Eureka. בעקבותיו יצאה למסע הופעות בארצות הברית. השיר הראשי בתוכו, The Stand, יצא גם כוידאו קליפ ששודר ב-MTV, הגיע למקום הרביעי במצעד הלהיטים הקנדי לרוק אלטרנטיבי ואף היה השיר הראשון של הלהקה שנכנס למצעד הלהיטים הקנדי (מקום 76). בקליפ זה מוצג סולן הלהקה כאשר הוא עובר טיפול פסיכיאטרי בידי שתי זמרות הלהקה הלבושות בבגדים שחורים מוזרים, כאשר על הקיר הלבן מאוירות מחשבותיו והמילים שהם שרים.
ב-2011 קיימה הלהקה מספר מסעי הופעות: בארצות הברית, באירופה ובקנדה.
אלבומה הרביעי של הלהקה, אשר יצא בסתיו 2012, נקרא The Sticks ("המקלות").
ב-2014 חתמה הלהקה חוזה עם חברת התקליטים Universal Music Canada ובנובמבר 2014 הוציאה את אלבומה החמישי, Very Good Bad Thing.
בסוף 2016 עזב ג'רמי פייג' את הלהקה והוחלף במייק יאנג.
ב-2017 הוציאה את אלבומה השישי, No Culture, שאורכו הוא כ-35 דקות.
ב-2018 הוציאה את האלבום Dance and Cry, שאורכו הוא כ-40 דקות.
ב-2021 הוציאה את האלבום Inside, שאורכו הוא כ-48 דקות.
ב-2024 הוציאה את האלבום Grief Chapter, שאורכו הוא כ-40 דקות.
מוזיקה

הלהקה מנגנת רוק אלטרנטיבי המושפע ממוזיקת עם קנדית ואמריקאית. המוזיקה של הלהקה לרוב שמחה ולעיתים קופצנית. הסאונד של הלהקה ייחודי בקולות של הסולן ראיין ובעיקר בקולות השירה של הזמרות מולי ודברה-ג'ין ומאוחר יותר ג'סמין.
שירי הלהקה עוסקים בנושאים שונים ונעים בין שירים עצובים העוסקים בחיים, באהבה ובמערכות יחסים לשירים מלאי הומור.
שלושת האלבומים הראשונים של הלהקה כוללים עטיפות עם תמונות של בעלי חיים: תרנגול ב-Touch Up, דג ב-O My Heart ואריה ב-Eureka.
חברי ההרכב > נוכחיים

Ryan Guldemond ראיין גולדמונד - סולן וגיטרה
Molly Guldemond מולי גולדמונד - שירה וקלידים
Ali Siadat עלי סיאדאת - תופים
Jasmin Parkin ג'סמין (יסמין) פרקין - שירה וקלידים
Mike Young מייק יאנג - גיטרה בס
ריאן גולדמונד
מולי גולדמונד
ג'רמי פייג'
ג'סמין פרקין
עלי סיאדאת
חברי ההרכב > לשעבר

Kenton Loewen קנטון לוון - תופים
Debra-Jean Creelman דברה-ג'ין קרילמן - שירה
Jeremy Page ג'רמי פייג' - גיטרה בס
דיסקוגרפיה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. עיקר המידע המצוי בפרק זה עדכני ל־20 בפברואר 2025.
איגור קירילוב

| --- | --- |

 לידה:  13 ביולי 1970 קוסטרומה, רוסיה 
 נרצח:  17 בדצמבר 2024 (בגיל 54) מוסקבה, רוסיה, ברית המועצות
 מדינה:  רוסיה רוסיה
 השכלה:  Military Academy of Radiation, Chemical and Biological Defense and Engineer Forces 
 השתייכות:  צבא רוסיה
 דרגה:  לוטננט גנרל
 תפקידים בשירות
 מפקד הכוחות להגנת אב"כ של צבא רוסיה
 → אדוארד צ'רקסוב 
 פעולות ומבצעים
 מלחמת אוקראינה–רוסיה
 עיטורים
 גיבור העמל של הפדרציה הרוסית (2021)  Medal for Participation in Victory Day Military Parade  מדליה להצטיינות בשירות הצבאי, דרגה 1  מדליית המערכה הצבאית בסוריה  מדליית הגבורה הצבאית, דרגה 2  מדליה להצטיינות בשירות הצבאי, דרגה 2  מדליה לחיזוק אחוות הנשק  מדליה על הישגים למען המולדת דרגה שנייה  עיטור מסדר המולדת דרגה שלישית  מדליית הגבורה הצבאית, דרגה 1  עיטור ההצטיינות למען המולדת דרגה רביעית  מדליה על הישגים צבאיים  מדליה להצטיינות בשירות הצבאי, דרגה 3 
 
איגור אנטולייביץ' קירילוב (ברוסית: Игорь Анатольевич Кириллов; ‏13 ביולי 1970 – 17 בדצמבר 2024) היה איש צבא רוסי בדרגת לוטננט גנרל ששירת כמפקד הכוחות להגנה כימית, ביולוגית וגרעינית. הוא היה חשוד בפשעי מלחמה במלחמת אוקראינה–רוסיה ונהרג בהתנקשות בדצמבר 2024.
ביוגרפיה

קירילוב נולד ב-13 ביולי 1970 בקוסטרומה. הוא התגייס לצבא בשנת 1987, וסיים בשנת 1991 את בית הספר לפיקוד בקוסטרומה.
בין השנים 1991–1994 שירת במזרח גרמניה, ולאחר מכן עבר לשירות במחוז הצבאי של מוסקבה (אנ'). בשנים 2005–2007 למד באקדמיה הצבאית להגנת אב"כ (אנ').
משנת 2009 שירת בתפקידים שונים בכוחות להגנת אב"כ של צבא רוסיה.
בספטמבר 2014 מונה למפקד האקדמיה הצבאית להגנת אב"כ (אנ').
באפריל 2017 מונה למפקד הכוחות להגנת אב"כ של צבא רוסיה.
במלחמת רוסיה אוקראינה

במהלך מלחמת אוקראינה–רוסיה נטען כי צבא רוסיה ביצע מתקפות נשק כימי רבות נגד אוקראינה. בין השאר, נטען כי רוסיה השתמשה ברימונים המכילים כלורופיקרין(אנ').
בעקבות כך הוצאו נגדו עיצומים במדינות שונות.
ב-16 בדצמבר 2024 הוצא צו מעצר נגד קירילוב באוקראינה באשמת פשעי מלחמה.
חיסולו בידי הביון האוקראיני

ב-17 בדצמבר 2024 נהרג קירילוב יחד עם עוזרו בהתנקשות שבוצעה באמצעות קורקינט חשמלי ממולכד מחוץ לבניין במוסקבה.
מיד לאחר מכן הודיע המודיעין הצבאי האוקראיני כי הוא נהרג ב"מבצע מיוחד", כיון ש"הוא היה פושע מלחמה שנתן פקודות לשימוש בנשק כימי".
למחרת הודיעו הרשויות ברוסיה על מעצרו של אזרח אוזבקיסטן בחשד לביצוע ההתנקשות.